Document ID: /roh_data/filtered/fineweb-2-filterrobots_roh.jsonl.gz/5213

Il Hostel Cucagna, l'anteriur Hotel Bellavista, en il center dal vitg da Mustér daventa in center per requirents d'asil. Quai communitgescha la regenza grischuna. Pervi dal dumber creschent dals requirents d'asil dals davos mais è il chantun stà sfurzà d'agir. Er l'hotel Bahnhof a Trimmis affitescha il chantun sco center collectiv.
Plinavant ha la regenza accentuà ch'il chantun vegnia a sa tegnair vid sia strategia. Cuntrari a la gronda part dals auters chantuns na reparta el numnadamain betg ils requirents d'asil direct a las singulas vischnancas. Per mantegnair la segirezza pretenda il Grischun da la Confederaziun da rinforzar il corp da guardia-cunfins.
RR novitads 20:00